b"\n_START_ARTICLE_\nBaby It's You (sang fra 1961)\n_START_SECTION_\nThe Beatles' versjon\n_START_PARAGRAPH_\nBurt Bacharach var veldig stolt av det faktum at The Beatles hadde spilt inn en av hans komposisjoner p\xc3\xa5 sitt britiske debutalbum. Gruppen spilte \xc2\xabBaby It's You\xc2\xbb p\xc3\xa5 sine konserter i 1962 og 1963. 11. februar 1963 befant de seg i Abbey Road Studios og blant de siste sangene de festet til teip var \xc2\xabBaby It's You\xc2\xbb. De spilte inn tre tagninger. Ni dager senere la produsent George Martin p\xc3\xa5 celesta og piano uten at gruppen var tilstede i studio. Pianoet ble sl\xc3\xb8yfet under remiksing. Den ferdige innspillingen ble utgitt 22. mars 1963 p\xc3\xa5 albumet Please Please Me. I USA ble den f\xc3\xb8rst utgitt 10. januar 1964 p\xc3\xa5 albumet Introducing The Beatles (opprinnelig var det planlagt at sistnevnte album skulle bli utgitt 22. juni 1963)."